                                               Z A P I S N I K                                    
                       
24. redne seje Občinskega sveta, ki je bila 21. julija 2005 ob 16.00 uri, v sejni dvorani Občinskega sveta na Kristanovem trgu 1.
Sejo je vodil podžupan Branko Simonovič. 

Podžupan Branko Simonovič je ugotovil, da je Občinski svet sklepčen. 
Pri ugotavljanju sklepčnosti je bilo prisotnih 12 članov Občinskega sveta (OS3-24R-1). 
Opravičeno odsotna sta bila Barbara Motoh in Jožef Marlon Kovačič.
Seznam prisotnih je v mapi gradiva za 24. redno sejo Občinskega sveta.

Na seji so bili prisotni še:
Irena Jerman – direktorica občinske uprave

Zdenka Bolje – višja svetovalka za splošne zadeve

Vesna Rebec – sodelavka za splošne zadeve
Ana Jamnik – vodja Oddelka za nepremičnine
Dušan Vončina – sistemski administrator
Janez Nučič –  višji svetovalec v Kabinetu župana
Miran Žlogar – predstojnik Urada za družbene dejavnosti

Barbara Miklavc – svetovalec občinskega urbanista
Potrditev dnevnega reda 
1. Podžupan je predlagal umik:

-    2. točke s predlaganega dnevnega, in sicer z naslovom »Predlog Odloka o lokalnem
    
      turističnem vodenju na območju občin Koper, Izola in Piran – druga obravnava« in 
· 4. e podtočke z naslovom »neposredna prodaja dela zemljišča s parc. št. 1274 k.o.   

Izola«.
2. Podžupan je predlagal še razširitev dnevnega reda:

· z novo 4. j točko dnevnega reda, in sicer z naslovom »predlog prodaje poslovnega 
prostora na naslovu Dantejeva 5«.
Podžupan je odprl razpravo o predlogu razširitve dnevnega reda.

Glede na to, da ni bilo razprave je predlagal glasovanje.

Člani Občinskega sveta so potrdili razširitev predlaganega dnevnega reda z novo 4. j podtočko. Od 18 prisotnih članov Občinskega sveta, se jih je 17 opredelilo, 17 jih je glasovalo za, nihče ni glasoval proti. (OS3-24R-2)
3. Podžupan je predlagal, da se 3. točka predlaganega dnevnega reda, in sicer z naslovom: Predlog Odloka o začasnih ukrepih za zavarovanje urejanja prostora za »območje Marina« in »območje stadion« /območja v planskih celotah T 1/1, Z 3/4 in S 3/5 obravnava po hitrem postopku.

Predsedujoči je odprl razpravo o predlogu.

Glede na to, da ni bilo razprave je predsedujoči predlagal glasovanje.

Člani Občinskega sveta so potrdili obravnavo Odloka o začasnih ukrepih za zavarovanje urejanja prostora za »območje Marina« in »območje stadion« /območja v planskih celotah T 1/1, Z 3/4 in S 3/5 po hitrem postopku. Od 15 prisotnih članov Občinskega sveta, se jih je 13 opredelilo, 12 jih je glasovalo za, 1 je glasoval proti. (OS3-24R-2A)
Nato je Evgenij Komljanec predlagal razširitev dnevnega reda s petimi novimi točkami dnevnega reda ter zaprosil predsedujočega za pet minut pavze, in sicer za posvetovanje s predsedujočim in koalicijsko skupino.
Podžupan je odredil 5 minut pavze.
Evgenij Komljanec, je po posvetu s koalicijsko skupino, in sicer zaradi proceduralnih zapletov,  umaknil predlog o razširitvi dnevnega reda s petimi novimi  točkami. Povedal pa je, da jih bo ponovno predlagal na prvi naslednji seji občinskega sveta, ko bo na le-tej prisotna županja.

Glede na to, da ni bilo več predlogov o razširitvi in o umiku točk s predlaganega dnevnega reda, je podžupan posredoval na glasovanje celoten dnevni red.

D N E V N I   R E D:
1. Potrditev zapisnika 23. redne seje

2. Predlog Odloka o začasnih ukrepih za zavarovanje urejanja prostora za »območje Marina« in »območje stadion« /območja v planskih celotah T 1/1, Z 3/4 in S 3/5 – hitri postopek

3. Predlog sklepov v zvezi z odtujevanjem in pridobivanjem občinskega premoženja:

a – neposredna prodaja zemljišča s parc. št. 1526/1 in 1527/1, obe k.o. Izola; 

b – neposredna prodaja zemljišča s parc. št. 518/2 k.o. Izola;

c – neposredna prodaja zemljišča s parc. št. 462/1 k.o. Izola;

d – neposredna prodaja zemljišča s parc. št. 947 k.o. Izola;

f – neposredna prodaja dela zemljišča s parc. št. 273/4 k.o. Izola;

g – odtujitev zemljišča s parc. št. 612/2 k.o. Cetore;

h – prodaja zemljišča s parc. št. 2617/2 k.o. Cetore;

i – menjava zemljišč s strankama Kleva, Dobrava 18, Izola;

j - predlog prodaje poslovnega prostora na naslovu Dantejeva 5, Izola;
4. Predlog sklepov o izboru imetnikov stavbne pravice:

a -  predlog sklepa o izboru imetnika stavbne pravice na parceli št. 1801/4 k.o. Izola;

b – predlog sklepa o izboru imetnika stavbne pravice na parcelah št. 1801/6 in 1807/4

obe k.o. Izola;

c – predlog sklepa o izboru imetnika stavbne pravice na delu parcele št. 2590, delu

2595/1 in delu 2594 vse k.o. Izola.

d -predlog sklepa o izboru imetnika stavbne pravice na delu parcele št. 2589 k.o.  

     Izola;

5. Predlog Sklepa o oprostitvi plačila za program vrtca družinam s tremi in več otroci 

6. Vprašanja in pobude občinskih svetnikov ter odgovori nanje.

Gornji dnevni red je bil sprejet. Od 16 prisotnih članov Občinskega sveta se jih je 14 opredelilo, 14 jih je glasovalo za, nihče ni glasoval proti. (OS3-24R-3)
Ad 1

Potrditev zapisnika 23. redne seje

Predsedujoči je opozoril člane občinskega sveta, da je v sklepu številka 4, na strani 9, zapisnika 23. redne seje občinskega sveta z dne 24.6.2005, prišlo do redakcijske napake pripravljavca gradiva, in sicer Komunale Koper, d.o.o., saj je navedla, da bo Občina Izola zagotovita sredstva sofinanciranja iz proračuna Občine Izola za celotno dobo izgradnje čistilne naprave s kanalizacijo in bodo le-ta znašala skupaj 282.027.961,95 SIT, kar znaša 13,75 % od skupnih virov financiranja, vendar ne znaša 13,75% temveč 5,29%. Kajti po pomoti je združila odstotkovni del Občine Izola in Mestne občine Koper.
Predsedujoči je odprl razpravo o zapisniku 23. redne seje z dne 24. junij 2005.

Glede na to, da ni bilo razprave oz. pripomb na zapisnik 23. redne seje z dne 24.6.2005, ga je podžupan dal v potrditev s predlaganim redakcijskim popravkom.
Člani Občinskega sveta so potrdili zapisnik 23. redne seje z dne 24.6.2005 z redakcijskim popravkom, in sicer od 17 prisotnih članov občinskega sveta, se je 16 članov opredelilo, in sicer je 16 članov glasovalo za, nihče ni glasoval proti. (OS3-24R-4)
Ad 2

Predlog Odloka o začasnih ukrepih za zavarovanje urejanja prostora za »območje Marina« in »območje stadion« /območja v planskih celotah T 1/1, Z 3/4 in S 3/5 – hitri postopek

Barbara Miklavc je podala obrazložitev predloga odloka.
Igor Franca je podal poročilo Odbora za okolje in prostor z dne 19.7.2005, ki so ga člani Občinskega sveta prejeli na seji.

Marino Domio je podal poročilo Statutarno-pravne komisije z dne 20.7.2005, ki so ga člani Občinskega sveta prejeli na seji.

Predsedujoči je odprl razpravo o odloku v prvi obravnavi. 

V razpravi sta sodelovala: Evgenij Komljanec in Alojz Padar.

Predsedujoči je zaključil razpravo o odloku v prvi obravnavi ter odprl razpravo o odloku v drugi obravnavi.

Igor Franca je povedal, da je županja, na predlog strokovnih služb, vložila amandmaja, in sicer k 4. členu odloka in k 5. členu odloka ter prebere besedilo amandmajev in obrazložitev le-teh:
»»V 1. odstavku 5. člena se črta parcele štev. 177/1, 177/2, 1714/1, 1714/2 in 1716 vse k.o. Izola mesto. V 2. odstavku istega člena se miselno popravi grafični prikaz območja obravnave.«

Obrazložitev:

Občina Izola, Sončno nabrežje 8, Izola je zemljiškoknjižni lastnik navedenih parcelnih številk in je za navedene parcele in sicer 177/1, 177/2, del 1714/1, del 1714/2 in del 1716 vse k.o. Izola mesto, na podlagi sklepa občinskega sveta, podelila stavbno pravico podjetju Gorica leasing. Podjetje mora, za izvršitev podeljene stavbne pravice, pridobiti gradbeno dovoljenje za iz gradnjo pomožnih nogometnih igrišč. Območje podelitve stavbne pravice bo, po pridobitvi gradbenega dovoljenja in izvedeni parcelaciji omejeno na površino, za katero je bila stavbna pravica podeljena. Glede na to, da je postopek na Upravni enoti že uveden predlagamo članom občinskega sveta, da se parcelne številke, ki so predmet pridobitve gradbenega dovoljenja in navedene v amandmaju, iz predloga odloka črtajo. 

»V 1. odstavku 4. člena se parcela štev. 1444/1 črta in nadomesti s parcelo štev. 1444/11, črta se parcele številka 1462/1, 1462/2, 1463 in 1464 vse k.o. Izola mesto ter parcelo štev. 1465 nadomesti s parcelo štev. 1465/1. V 2. odstavku istega člena se miselno popravi grafični prikaz območja obravnave.«

Obrazložitev:

Občina Izola, Sončno nabrežje 8, Izola je zemljiškoknjižni lastnik navedenih parcelnih številk in investitor v obnovo objekta na naslovu Morova 4, Izola. Dne 06.07. 2005 je bila s strani pristojne Geodetske uprave Koper izdana Odločba štev. 90312-929/2005-7, na podlagi katere so bile parcele štev. 1444/1, 1462/1, 1462/2, 1463, 1464 in 1465 vse k.o. Izola mesto spremenjene oziroma ukinjene in sicer tako, da so po parcelaciji nastale nove parcelne številke 1444/11, 1444/12, 1462/3, 1462/4, 1465/1 in 1465/2 vse k.o. Izola. Od novonastalih parcel so parcele štev. 1444/12, 1465/2, 1462/2 in 1462/3 vse k.o. Izola mesto tiste, ki so predmet v postopku pridobitve gradbenega dovoljenja za rekonstrukcijo objekta na naslovu Morova 4, Izola. Celotna dokumentacija za pridobitev  gradbenega dovoljenja je bila predana pristojnemu organu, Upravni enoti, vendar zaradi rokov, katerih se je organ pri izdaji dovoljenj dolžan držati gradbeno dovoljenje ne bo dokončno do dneva uveljavitve odloka. Glede na dejstvo, da je s parcelacijo odmerjena gradbena parcela, ki je predmet obravnave, predlagamo članom občinskega sveta, da parcelne številke v prvem odstavku 5. člena odloka s predlaganim amandmajem popravijo in prilagodijo novonastali situaciji na podlagi odločbe GU Koper.«

Predsedujoči je odprl razpravo k obema amandmajema.

V razpravi sta sodelovala: Aleš Bohinec in Janez Nučič.

Glede na to, da ni bilo razprave, je podžupan  predlagal glasovanje o le-teh.

Člani občinskega sveta so sprejeli:

1. amandma
»V 1. odstavku 4. člena se parcela štev. 1444/1 črta in nadomesti s parcelo štev. 1444/11, črta se parcele številka 1462/1, 1462/2, 1463 in 1464 vse k.o. Izola mesto ter parcelo štev. 1465 nadomesti s parcelo štev. 1465/1. V 2. odstavku istega člena se miselno popravi grafični prikaz območja obravnave.«

Gornji amandma je bil sprejet. Od 16 prisotnih članov Občinskega sveta, se jih je 11 opredelilo, in sicer jih je 11 glasovalo za, nihče ni glasoval proti. (OS3-24R-4)
Člani občinskega sveta so sprejeli še:

2. amandma
»V 1. odstavku 5. člena se črta parcele štev. 177/1, 177/2, 1714/1, 1714/2 in 1716 vse k.o. Izola mesto. V 2. odstavku istega člena se miselno popravi grafični prikaz območja obravnave.«

Gornji amandma je bil sprejet. Od 17 prisotnih članov Občinskega sveta, se jih je 13 opredelilo, in sicer jih je 13 glasovalo za, nihče ni glasoval proti. (OS3-24R-4A)
Po glasovanju o amandmajih je predsedujoči predlagal še glasovanje o odloku v celoti.
Člani občinskega sveta so sprejeli:

Odlok o začasnih ukrepih za zavarovanje urejanja prostora za »območje Marina« in »območje stadion« /območja v planskih celotah T 1/1, Z 3/4 in S 3/5 

s sprejetima amandmajema 
Gornji odlok je bil sprejet. Od 15 prisotnih članov Občinskega sveta, se jih je 11 opredelilo, in sicer jih je 11 glasovalo za, nihče ni glasoval proti. (OS3-24R-4B)
Ad 3

Predlog sklepov v zvezi z odtujevanjem in pridobivanjem občinskega premoženja:

a – neposredna prodaja zemljišča s parc. št. 1526/1 in 1527/1, obe k.o. Izola: 

Ana Jamnik je podala obrazložitev.

Valdi Morato je podal poročilo Odbora za gospodarstvo in finance z dne 18.7.2005, ki so ga člani Občinskega sveta prejeli na seji.
Podžupan je odprl razpravo.

Glede na to, da ni bilo razprave, je podžupan predlagal glasovanje o predlogu sklepa.

Člani Občinskega sveta so sprejeli: 

1.  S  K  L  E  P
1.

Občina Izola proda Bredi Scotto Di Minico iz Izole, Kettejeva ulica 10, nepremičnino s parc. št. 1526/1 in parc. št. 1527/1, v skupni izmeri 114 m2, obe k.o. Izola kot del gradbene parcele k stanovanjskemu objektu Kettejeva ulica 10, Izola. 

2.

Nepremičnina iz prve točke tega sklepa se proda z neposredno pogodbo za ceno 27.117,00 SIT/m2 na dan 31.05.2005, revalorizirano na dan sklenitve prodajne pogodbe.

3.

Urad za okolje, prostor, gospodarstvo in nepremičnine, Oddelek za nepremičnine, se zadolži za pripravo prodajne pogodbe.

4.

Sklep stopi v veljavo takoj.

Gornji sklep je bil sprejet. Od 17 prisotnih članov Občinskega sveta, se jih je 15 opredelilo, in sicer jih je 15 glasovalo za, nihče ni glasoval proti. (OS3-24R-5)
b – neposredna prodaja zemljišča s parc. št. 518/2 k.o. Izola:

Ana Jamnik je podala obrazložitev.

Valdi Morato je podal poročilo Odbora za gospodarstvo in finance z dne 18.7.2005, ki so ga člani Občinskega sveta prejeli na seji.
Podžupan je odprl razpravo.

Glede na to, da ni bilo razprave, je podžupan predlagal glasovanje o predlogu sklepa.

Člani Občinskega sveta so sprejeli: 

2.  S  K  L  E  P
1.

Občina Izola proda posameznim lastnikom stavbe in sicer:

· Borojević Stojanki – lastnici posameznega dela stavbe vpisanega v vložek štev. 822/2 k.o. Izola – se proda delež 37,8 % od celote;

· Rastoder Spahu  – lastniku posameznega dela stavbe vpisanega v vložek štev. 822/3 k.o. Izola – se proda delež 30,2% od celote;

· Peroša Mariji – lastnici posameznega stavbe vpisanega v vložek štev. 822/4 k.o. Izola– se proda delež 32 % od celote;

nepremičnino s parc. št. 518/2, dvorišče v izmeri 120 m2 in funkcionalni objekt v izmeri 21 m2, k.o. Izola, kot del gradbene parcele k objektu Kosovelova ulica 38, Izola. 

2.

Nepremičnina iz prve točke tega sklepa se proda z neposredno pogodbo za ceno 25.238,56 SIT/m2 na dan 30.06.2005, revalorizirano na dan sklenitve pogodbe.

3.

Urad za okolje, prostor, gospodarstvo in nepremičnine, Oddelek za nepremičnine, se zadolži za pripravo prodajne pogodbe.

4.

Sklep stopi v veljavo takoj.

Gornji sklep je bil sprejet. Od 15 prisotnih članov Občinskega sveta, se jih je 12 opredelilo, in sicer jih je 12 glasovalo za, nihče ni glasoval proti. (OS3-24R-6)
c – neposredna prodaja zemljišča s parc. št. 462/1 k.o. Izola:

Ana Jamnik je podala obrazložitev.

Valdi Morato je podal poročilo Odbora za gospodarstvo in finance z dne 18.7.2005, ki so ga člani Občinskega sveta prejeli na seji.
Aleš Bohinec je opozoril, da je v obrazložitvi navedena napačna katastrska občina parcele, in sicer je navedena  k.o. Malija, pravilna pa je navedba k.o. Izola.

Podžupan je odprl razpravo.

Glede na to, da ni bilo razprave, je podžupan predlagal glasovanje o predlogu sklepa.

Člani Občinskega sveta so sprejeli: 

3.  S  K  L  E  P
1.

Občina Izola proda Mariji Oblak iz Izole, Kažipotna ulica št. 4, del parc. št. 462/1 k.o. Izola v izmeri 7 m2, ki bo s pravnomočnostjo odločbe o parcelaciji pridobil parc. št. 460/5. 

2.

Nepremičnina iz prve točke tega sklepa se proda z neposredno pogodbo za ceno 27.117,00 SIT/ m2 na dan 31.05.2005, revalorizirano na dan sklenitve pogodbe.

3.

Urad za okolje, prostor, gospodarstvo in nepremičnine, Oddelek za nepremičnine, se zadolži za pripravo pogodbe.

4.

Sklep stopi v veljavo z dnem pravnomočnosti odločbe o parcelaciji.

Gornji sklep je bil sprejet. Od 15 prisotnih članov Občinskega sveta, se jih je 13 opredelilo, in sicer jih je 13 glasovalo za, nihče ni glasoval proti. (OS3-24R-7)
d – neposredna prodaja zemljišča s parc. št. 947 k.o. Izola:

Ana Jamnik je podala obrazložitev.

Valdi Morato je podal poročilo Odbora za gospodarstvo in finance z dne 18.7.2005, ki so ga člani Občinskega sveta prejeli na seji.
Podžupan je odprl razpravo.

Glede na to, da ni bilo razprave, je podžupan predlagal glasovanje o predlogu sklepa.

Člani Občinskega sveta so sprejeli: 

4.  S  K  L  E  P
1.

Občina Izola proda Albini Krampf iz Izole, Smrekarjeva 44, dvorišče v izmeri 6 m² na parc. št. 947, k.o. Izola.

2.

Nepremičnina iz prve točke tega sklepa, se proda z neposredno pogodbo za ceno 27.117,00 SIT/m2 na dan 31.05.2005, revalorizirano na dan sklenitve prodajne pogodbe.

3.

Urad za okolje, prostor, gospodarstvo in nepremičnine, Oddelek za nepremičnine, se zadolži za pripravo prodajne pogodbe.

4.

Sklep stopi v veljavo takoj.

Gornji sklep je bil sprejet. Od 19 prisotnih članov Občinskega sveta, se jih je 17 opredelilo, in sicer jih je 17 glasovalo za, nihče ni glasoval proti. (OS3-24R-8)
f – neposredna prodaja dela zemljišča s parc. št. 273/4 k.o. Izola:

Ana Jamnik je podala obrazložitev.

Valdi Morato je podal poročilo Odbora za gospodarstvo in finance z dne 18.7.2005, ki so ga člani Občinskega sveta prejeli na seji.
Podžupan je odprl razpravo.

Glede na to, da ni bilo razprave, je podžupan predlagal glasovanje o predlogu sklepa.

Člani Občinskega sveta so sprejeli: 

5.  S  K  L  E  P
1.

Občina Izola proda Vezire Mahić iz Izole, Cankarjev drevored 9, sorazmerni delež parc. št. 273/4, k.o. Izola, v izmeri 10,57 m², kot del gradbene parcele k stanovanjskemu objektu Cankarjev drevored 9 v Izoli.

2.

Nepremičnina iz prve točke tega sklepa se proda z neposredno pogodbo za ceno 27.117,00 SIT/m2 na dan 31.05.2005, revalorizirano na dan sklenitve prodajne pogodbe.

3.

Urad za okolje, prostor, gospodarstvo in nepremičnine, Oddelek za nepremičnin, se zadolži za pripravo prodajne pogodbe.

4.

Sklep stopi v veljavo takoj.

Gornji sklep je bil sprejet. Od 19 prisotnih članov Občinskega sveta, se jih je 17 opredelilo, in sicer jih je 17 glasovalo za, nihče ni glasoval proti. (OS3-24R-9)
g – odtujitev zemljišča s parc. št. 612/2 k.o. Cetore:

Ana Jamnik je podala obrazložitev.

Valdi Morato je podal poročilo Odbora za gospodarstvo in finance z dne 18.7.2005, ki so ga člani Občinskega sveta prejeli na seji.
Podžupan je odprl razpravo.

Glede na to, da ni bilo razprave, je podžupan predlagal glasovanje o predlogu sklepa.

Člani Občinskega sveta so sprejeli: 

6.  S  K  L  E  P
1.

Občina Izola odtuji nepremičnino s parcelno številko 612/2 k.o. Cetore, stranki Medica Levak Avrelia, Polje 13, Izola, in sicer na 85 m2 ji prizna lastninsko pravico, preostalih 258 m2 pa je predmet neposredne prodaje kot del gradbene parcele k objektu Polje 13, Izola.

2.

Nepremičnina iz prve točke tega sklepa se proda neposredno za ceno 11.298,73 SIT/m2 na dan 31.05.2005, revalorizirano na dan sklenitve pogodbe.

3.

Urad za okolje, prostor, gospodarstvo in nepremičnine, Oddelek za nepremičnine, se zadolži za pripravo prodajne pogodbe.

4.

Sklep stopi v veljavo takoj.

Gornji sklep je bil sprejet. Od 18 prisotnih članov Občinskega sveta, se jih je 17 opredelilo, in sicer jih je 17 glasovalo za, nihče ni glasoval proti. (OS3-24R-10)
h – prodaja zemljišča s parc. št. 2617/2 k.o. Cetore:

Ana Jamnik je podala obrazložitev.

Valdi Morato je podal poročilo Odbora za gospodarstvo in finance z dne 18.7.2005, ki so ga člani Občinskega sveta prejeli na seji s predlagano pobudo, in sicer:
»Odbor za gospodarstvo in finance predlaga Občinskemu svetu, da naloži strokovnim službam, da preverijo, koliko je še takih primerov v občini Izola, ki so po PUP za legalizacijo prijavili črne gradnje na zemljiščih, ki niso v njihovi lasti, temveč so v lasti Občine Izola.« Valdi Morato je še povedal, da bo potrebno določiti način, kako v prihodnje ravnati s takimi zemljišči.
Podžupan je odprl razpravo.

Glede na to, da ni bilo razprave, je podžupan predlagal glasovanje o predlogu sklepa.

Člani Občinskega sveta NISO sprejeli sledeči: 

7.  S  K  L  E  P
1.

Občina Izola proda na javni dražbi parcelo štev. 2617/2 k.o. Cetore za izklicno ceno 10.231,83 SIT/m2 na dan 30.06.2005 oziroma 2.701.203,12 SIT, revalorizirano na dan objave besedila javne dražbe. 

2.

Komisijo za vodenje in nadzor prodaje občinskega premoženja se zadolži za izvedbo javne dražbe.

3.

Sklep stopi v veljavo takoj.
Gornji sklep NI BIL sprejet. Od 19 prisotnih članov Občinskega sveta, se jih je 17 opredelilo, in sicer sta 2 glasovala za, 15 jih je glasovalo proti. (OS3-24R-11)
i – menjava zemljišč s strankama Kleva, Dobrava 18, Izola:

Ana Jamnik je podala obrazložitev.

Valdi Morato je podal poročilo Odbora za gospodarstvo in finance z dne 18.7.2005, ki so ga člani Občinskega sveta prejeli na seji.
Podžupan je opozoril, da se zamenja nepremičnino s parcelno številko 2422/3 k.o. Malija, za parcelo številka 2422/4 k.o. in ne za parcelo številka 2422/5 k.o. Malija, kot je bilo navedeno v predlogu sklepa.

Podžupan je odprl razpravo.

V razpravi sta sodelovala Gianfranco Siljan in Ana Jamnik.

Člani Občinskega sveta so sprejeli: 

8.  S  K  L  E  P
1.

Občina Izola zamenja nepremičnino s parcelno številko 2422/3 k.o. Malija, za parcelno številko 2422/4 k.o. Malija v solasti Dorjane Kleva in Marina Kleva, oba Dobrava 18, Izola, oboje po vrednosti 932.147,15 SIT na dan 30.04.2005 revalorizirano na dan sklenitve pogodbe.

2.

Urad za okolje, prostor, gospodarstvo in nepremičnine, Oddelek za nepremičnine, se zadolži za pripravo prodajne pogodbe.

3.

Sklep stopi v veljavo takoj.

Gornji sklep je bil sprejet. Od 19 prisotnih članov Občinskega sveta, se jih je 17 opredelilo, in sicer jih je 17 glasovalo za, nihče ni glasoval proti. (OS3-24R-12)
j - predlog prodaje poslovnega prostora na naslovu Dantejeva 5:

Ana Jamnik je podala obrazložitev.

Valdi Morato je podal poročilo Odbora za gospodarstvo in finance z dne 18.7.2005, ki so ga člani Občinskega sveta prejeli na seji.
Podžupan je odprl razpravo.

Igor Franca je podal še dodatno obrazložitev.

Glede na to, da ni bilo razprave, je podžupan predlagal glasovanje o predlogu sklepa.

Člani Občinskega sveta so sprejeli: 

9.  S  K  L  E  P
1.

Občina Izola proda poslovni prostor v pritličju in prvem nadstropju, v skupni izmeri 202,15 m2, v načrtu etažne lastnine označen z rdečo barvo, pripisan v vložno številko 1828/2 k.o. Izola, na naslovu Dantejeva 5, Izola, objekt stoječ na parceli številka 1517/1 – stan. st. – stavbišče v izmeri 167 m2, za izklicno ceno 52.165.729,01 SIT na dan 30.6.2005, revalorizirano na dan objave besedila o prodaji. 

2.

Komisijo za vodenje in nadzor prodaje občinskega premoženja se zadolži za prodajo na enega izmed, v skladu z Zakonom o javnih financah, dopustnih načinov.

3.

Sklep stopi v veljavo takoj.

Gornji sklep je bil sprejet. Od 16 prisotnih članov Občinskega sveta, se jih je 14 opredelilo, in sicer jih je 14 glasovalo za, nihče ni glasoval proti. (OS3-24R-13)
Ad 4
Predlog sklepov o izboru imetnikov stavbne pravice:

a -  predlog sklepa o izboru imetnika stavbne pravice na parceli št. 1801/4 k.o. Izola:
Ana Jamnik je podala kratko obrazložitev vseh štirih podtočk.

Valdi Morato je podal poročilo Odbora za gospodarstvo in finance z dne 18.7.2005, ki so ga člani Občinskega sveta prejeli na seji, in sicer za vse štiri podtočke.
Podžupan je odprl razpravo o vseh podtočkah.

V razpravi so sodelovali: Aleš Bohinec, ki je prosil, da se definirajo lokacije parcel za katere se bo podelila stavbna pravica; Lucio Gobbo, Igor Franca je povedal, da se vse parcele nahajajo oz. ležijo v območju ZN Kajuhova - hudournik Morer, kar si pa lahko pogleda tudi na barvni grafiki, ki je bila priložena vsem svetnikom na klop.

Predsedujoči je zaključil razpravo in predlagal glasovanje o predlogu sklepa.

Člani občinskega sveta so sprejeli: 

10.  S  K  L  E  P

1.

OLD CAR KOKIČ, Elvis Blaževič s.p., Prešernova cesta 6, Izola, se izbere za imetnika stavbne pravice na gradbeni parceli s parcelno štev. 1801/4, v izmeri 1.305 m2 k.o. Izola (predmet pod črko A javnega razpisa), in sicer pod pogoji iz razpisa in ponudbe, na podlagi katere je imetnik izbran. 

2.

Imetniku se podeli stavbna pravica za dobo 30 let z možnostjo podaljšanja.

3.

Sklep stopi v veljavo takoj.

Gornji sklep je bil sprejet. Od 17 prisotnih članov Občinskega sveta, se jih je 16 opredelilo, 16 jih je glasovalo za, nihče ni glasoval proti. (OS3-24R-14)
b – predlog sklepa o izboru imetnika stavbne pravice na parcelah št. 1801/6 in 1807/4 obe 
     k.o. Izola:

Člani občinskega sveta so sprejeli: 

11.  S  K  L  E  P

1.

TOPTERM d.o.o., Kajuhova 28, Izola, se izbere za imetnika stavbne pravice na gradbeni parceli s parcelnima štev. 1801/6 in 1807/4, v skupni izmeri 1.717 m2, obe k.o. Izola (predmet pod črko B javnega razpisa), in sicer pod pogoji iz razpisa in ponudbe, na podlagi katere je imetnik izbran. 

2.

Imetniku se podeli stavbna pravica za dobo 30 let z možnostjo podaljšanja.

3.

Sklep stopi v veljavo takoj.

Gornji sklep je bil sprejet. Od 17 prisotnih članov Občinskega sveta, se jih je 15 opredelilo, 15 jih je glasovalo za, nihče ni glasoval proti. (OS3-24R-15)
c – predlog sklepa o izboru imetnika stavbne pravice na delu parcele št. 2590, delu 2595/1 in 
    delu 2594 vse k.o. Izola:

Člani občinskega sveta so sprejeli: 

12.  S  K  L  E  P

1.

K. M. K BOX d.o.o., Industrijska cesta 4f, Izola, se izbere za imetnika stavbne pravice na delu gradbene parcele s parcelno štev. del 2590, del 2595/1 in del 2594 vse k.o. Izola, v skupni izmeri cca 4699 m2 k.o. Izola (predmet pod črko C javnega razpisa), in sicer pod pogoji iz razpisa in ponudbo, na podlagi katere je imetnik izbran. 

2.

Imetniku se podeli stavbna pravica za dobo 30 let z možnostjo podaljšanja.

3.

Sklep stopi v veljavo takoj.

Gornji sklep je bil sprejet. Od 18 prisotnih članov Občinskega sveta, se jih je 17 opredelilo, 17 jih je glasovalo za, nihče ni glasoval proti. (OS3-24R-16)
d -predlog sklepa o izboru imetnika stavbne pravice na delu parcele št. 2589 k.o. Izola:
Podžupan je odprl razpravo.

Glede na to, da razprave ni bilo, je predsedujoči predlagal glasovanje o predlogu sklepa.

Člani občinskega sveta so sprejeli: 

13.  S  K  L  E  P

1.

DISCONT BTC d.o.o., Polje 9e, Izola, se izbere za imetnika stavbne pravice na delu gradbene parcele s parcelno štev. del 2589, v izmeri cca 2300 m2 k.o. Izola (predmet pod črko D javnega razpisa), in sicer pod pogoji iz razpisa in ponudbo, na podlagi katere je imetnik izbran. 

2.

Imetniku se podeli stavbna pravica za dobo 30 let z možnostjo podaljšanja.

3.

Sklep stopi v veljavo takoj.

Gornji sklep je bil sprejet. Od 18 prisotnih članov Občinskega sveta, se jih je 15 opredelilo, 14 jih je glasovalo za, 1 je glasoval proti. (OS3-24R-17)
Ad 5

Predlog Sklepa o oprostitvi plačila za program vrtca družinam s tremi in več otroci

Miran Žlogar je podal obrazložitev.

Gianfranco Siljan je podal poročilo Odbora za družbene dejavnosti z dne 19.7.2005, ki so ga člani Občinskega sveta prejeli na seji.

Predsedujoči je odprl razpravo.

V razpravi so sodelovali: Valdi Morato, Igor Franca, Lucio Gobbo, dr. Mario Gasparini, Alojz Padar in Gianfranco Siljan.

Člani občinskega sveta so sprejeli sledeči: 

14.  S  K  L  E  P

1.

Starše s stalnim prebivališčem v Občini Izola, ki imajo v družinski skupnosti tri in več predšolskih, šoloobveznih otrok in otrok, ki so jih po zakonu dolžni preživljati, od katerih eden ali več otrok obiskuje vrtec se oprosti plačila za program vrtca:

· v primeru treh otrok za enega otroka,

· v primeru štirih otrok za dva otroka,

· v primeru, da ima družina pet ali več otrok, so le-ti v celoti oproščeni plačila programa vrtca.

Skladno z določili 3. in 3. a člena Pravilnika o plačilih staršev za programe v vrtcih (Uradni list RS, št. 44/96, 1/98, 84/98, 102/00, 111/00, 92/02 in 120/03) je v primeru, da sta v programe vrtca vključena najmanj dva ali več otrok, oprostitve plačila deležen najmlajši otrok, ki je vključen v program vrtca.

2.

Županjo občine Izola se pooblasti, da v okviru Proračuna za leto 2005, s prerazporeditvijo sredstev, zagotovi dodatna namenska sredstva v višini 3.400.000,00 SIT. 

3.

Urad za družbene dejavnosti se zadolži, da v skladu  s 1. točko tega sklepa ustrezno dopolni že izdane odločbe.

4.

Ta sklep velja takoj, uporablja pa se ga od 1.8.2005 dalje.

Zgornji sklep je bil sprejet. Od 18 prisotnih članov Občinskega sveta, se jih je 17 opredelilo, 17 jih je glasovalo za, nihče ni glasoval proti. (OS3-24R-18)
Ad 6
Vprašanja in pobude občinskih svetnikov ter odgovori nanje:
a)  odgovori na posamezna vprašanja
b)  vprašanja in pobude

a)   odgovori na posamezna vprašanja 
Na seji so bili dani sledeči odgovori na svetniška vprašanja in pobude:
· Svetniški vprašanji Silvana Saua, klub svetnikov INS, v zvezi s spoštovanjem dvojezičnosti ob javni predstavitvi lokacijskega načrta za hitro cesto na odseku Jagodje – Lucija in priključno cesto za Portorož in Piran, katero smo odstopili pristojnemu Ministrstvu za okolje in prostor, prav tako smo vprašanje v zvezi z objavljenim javnim razpisom za oddajo v najem opremljenega objekta »Ribiška osmica«, ki je bil objavljen samo v slovenskem jeziku, naslovili na Statutarno – pravno komisijo ter ga poslali v vednost JP Komunala;
· Svetniško vprašanje Alojza Padarja, občinskega svetnika SDS, glede problematike Nacionalnega programa socialnega varstva v Občini Izola.
b) na seji so bila podana naslednja vprašanja in pobude:
1. Igor FRANCA

· pobuda:

»Pobuda za določitev dodatnega notarskega mesta s sedežem v Občini Izola

Dajem pobudo, da se pozove Ministrstvo za pravosodje, da pri določanju dodatnih notarskih mest določi eno notarsko mesto s sedežem v Občini Izola.

Obrazložitev:

Ministrstvo za pravosodje je v svoji izjavi za javnost, izdani meseca maja leta 2005, omenilo, da predvideva povečati število notarjev v RS za 70 novih notarskih mest. Iz izjave izhaja, da na območju Okrajnega sodišča Koper sta predvideni dve novi notarski mesti. Ker iz določila 11. člena Zakona o notariatu, ki določa, da število in sedeže notarskih mest določi ministrstvo tako, da pride najmanj eno notarsko mesto na območje Okrajnega sodišča. Na območjih z večjo koncentracijo prebivalstva ter intenzivnejšim gospodarskim poslovanjem se glede na obseg notarskega poslovanja določi število notarskih mest tako, da pride najmanj po en notar na vsakih dvajset tisoč prebivalcev. Prepričan sem, da je občina Izola z 15.074 prebivalci in z intenzivnim gospodarskim poslovanjem, upravičena do novega notarskega mesta.

Tabela: Sedanje stanje

	
	Št. preb.
	Št. notarjev

	Okrožno sodišče Koper
	139.906
	6

	Okrajno sodišče Il. Bistrica
	14.179
	1

	Okrajno sodišče Koper
	49.090
	2

	Okrajno sodišče Piran 

(Izola + Piran)
	32.503
	1

	Okrajno sodišče Postojna

(Postojna + Pivka)
	20.698
	1

	Okrajno sodišče Sežana

(Sežana + Komen + Divača +

Hrpelje + Kozina)
	23.436
	1


Vir: Ministrstvo za pravosodje, notarska zbornica; Statistični urad RS «

2. Igor FRANCA

· vprašanje:

»Vprašanje za Vlado RS in Ministrstvo za obrambo RS
Iz neuradnih virov sem izvedel, da Ministrstvo za obrambo RS ima namen zapreti pisarno v poslovnih prostorih, v ulici Drevored 1. maja 11a, v Izoli, kjer je sedež Urada za obrambo Postojna, izpostava Koper, pisarna Izola ter jih nameniti turistični dejavnosti za lastne namene.

Sprašujem ali je Ministrstvo za obrambo RS opravljalo kakšne postopke, v zadnjih dveh letih, za spremembo namena rabe svoje stavbe, kot na primer: preureditev stavbe za kratkotrajne nastanitve (hotel, motel, apartmaji, stanovanja, ipd), na tem naslovu za svoje uslužbence in ali ne bi bilo bolj smotrno te prostore, če jih že Ministrstvo za obrambo RS ne potrebuje za svojo osnovno dejavnost (vojska ni poklicana, da se ukvarja s turizmom), da Vlada RS te prostore nameni drugim ministrstvom za svoje dejavnosti v Izoli, katera se soočajo s prostorsko stisko (Center za socialno delo, Urad za zaposlovanje, sodišče, Policija, Univerza, ipd) oz. predati občini Izola za potrebe občanov?« 
3. Aleš BOHINEC

· pobuda:

»Sprememba odloka o ureditvi cestnega prometa v Občini Izola

Na predlog stanovalcev stanovanjskega bloka na naslovu Cankarjev drevored 16a, podajamo pobudo za spremembo 5. točke 2. člena Odloka o ureditvi cestnega prometa v občini Izola. 

Obrazložitev:

V peti točki drugega člena odloka so navedena območja s posebnim prometnim režimom.

»Območje s posebnim prometnim režimom, je območje starega mestnega jedra, območje Ulice Prekomorskih brigad, Volaričeve ulice in Gorkijeve ulice ter območje Plenčičeve ulice, Brkinske ulice in Ulice Svobode, v delu od neimenovane ulice v podaljšku Ulice Oktobrske revolucije do Cankarjevega drevoreda.«
Stanovanjski blok in stanovanjska hiša na izhodu Plenčičeve ulice na Cankarjev drevored ima urejeno parkirišče za blokom oziroma hišo ter edino možno komunikacijo na Plenčičevo ulico. Ker pa se nahaja na naslovu Cankarjev drevored 16a oziroma 16, sta izpadla iz območja s posebnim prometnim režimom oziroma pravice do dovolilnic, kakor to velja za stanovalce Plenčičeve ulice. Zaradi navedenega predlagamo strokovnim službam, da še pred uveljavitvijo režima z dovolilnicami pripravijo spremembo odloka tako, da na koncu 5. točke 2. člena vključijo sledeči tekst:

»ter območje stanovanjskega bloka na naslovu Cankarjev drevored 16a in stanovanjske hiše na naslovu Cankarjev drevored 16«.«
Predlaga, da se preveri ali imajo končni objekti v Ulici svobode in Plenčičevi ulici naslov Cankarjev drevored in v kolikor ga imajo, da se v spremembe in dopolnitve odloka vključi še ti.
--------------------------------------------------
Dr. Mario Gasparini bi želel postaviti nekoliko vprašanj predstavnikom Komisije za tehnično urejanje prometa v občini Izola, in sicer glede postavitve cestnih ovir za umirjanje prometa (ležečih policajev).
----------------------------------------------------
4. Miran HROVATIN

· vprašanje:

»Glede na to, da velika večina otrok vstopa v osnovno šolo z nepoznavanjem italijanskega jezika, ki je jezik okolja kjer živimo, podajam naslednje vprašanje:

Zakaj so otroci, ki obiskujejo VIZ Vrtec Mavrica, Enoto Školjka (po meni znanih podatkih, najdražji vrtec na Obali) prikrajšani za program uvajanja jezika okolja, ki so ga na osnovi minimalne udeležbe staršev, deležni otroci vrtcev v sosednjih občinah?«
5. Miran HROVATIN

· pobuda:

»Dajem pobudo, da se VIZ Vrtec Mavrica Izola, enoti Školjka, zagotovi sredstva za izvajanje skrajšanega, poldnevnega programa vzgoje in izobraževanja otrok znotraj starosto opredeljenega oddelka.   

Obrazložitev:

Ob vpisu otroka v vrtec Mavrica, enota Školjka, mi je bilo rečeno, da izvajajo le devet urni, celodnevni program, in ni mogoče, da bi v tej enoti otroci obiskovali poldnevni, štiri ali šest urni program vzgoje in izobraževanja. Iz publikacije za starše, ki mi je bila ob vpisu izročena, je razbrati, da tak program izvajajo le v enoti Livade, in še tam otroke vključujejo v poseben oddelek, ki ga obiskujejo otroci od tretjega do šestega leta starosti, torej programa ne izvajajo znotraj rednih, starosto opredeljenih oddelkov. Starši otrok, plačniki storitev navedene enote, nismo enako obravnavani, kot starši drugih enot, tako v naši, kakor tudi v ostalih obalnih občinah. Kar je pomembnejše, pa tudi otrokom, za katere je ustanovljen heterogeni oddelek v enoti Livade, po mojem mnenju ni zagotovljena enaka kvaliteta vzgojno izobraževalnega programa, ki so ga deležni otroci, kateri obiskujejo vrtec v oddelku svoje starosti.«

6. Alojz PADAR

· vprašanje:

»Kdaj bo svetnikom občinskega sveta ter javnosti predstavljena študija o dopustni obremenjenosti okolja občine Izola? 
Obrazložitev:

Glede na dejstvo, da je županja na prejšnji seji, ob razpravi o odloku zazidalni načrt Simonov zaliv, dejala, da je študija, kaj Izola prenese narejena, sprašujem, kdaj bo le-ta predstavljena občinskim svetnikom in javnosti. Omenjena študija bi namreč pomagala občinskim svetnikom, kako se odločati ob sprejemanju odlokov, ki pomenijo poseg v prostor.«
--​​​​​​​​​​​​​​​​​​​​​-----------------------------------------------------------
Glede na to, da je bil dnevni red izčrpan, je podžupan Branko Simonovič zaključil sejo ob 17:50.
Zapisala:                                                     



      P o d ž u p a n:                                                                                                 

Vesna Rebec                                         

